Covid-19-statistieke: Alle provinsies toon afname  Argieffoto bloot ter illustrasie van die koronavirus. (Foto: Verskaf) Suid-Afrika het nou meer as 2 836 700 bevestigde Covid-19-gevalle met 7 338 nuwe gevalle wat aangemeld is. Die Nasionale Instituut vir Oordraagbare Siektes (Nios) het bevestig dat 2 836 773 bevestigde Covid-19-gevalle al in die land aangemeld is. Volgens Nios is die jongste positiwiteitskoers 13,3%. Die meeste nuwe gevalle is in KwaZulu-Natal (26%) aangemeld, gevolg deur die Wes-Kaap (22%) en die Oos-Kaap (17%). Die totale aktiewe gevalle is 134 235. “Alhoewel die totale aantal nuwe gevalle hoër is as die vorige dag en hoër is as die gemiddelde aantal nuwe gevalle per dag die afgelope sewe dae, het die aantal nuwe gevalle en positiwiteitskoers op nasionale vlak afgeneem in vergelyking met verlede week,” het prof. Adrian Puren, waarnemende uitvoerende direkteur van Nios, gesê. Al nege provinsies toon tans ‘n afname in daaglikse nuwe gevalle Die sterftesyfer weens Covid-19 staan nou op 84 152 nadat nog 253 sterftes aangemeld is. Tot dusver het 2 618 386 mense reeds van die virus herstel, ‘n herstelkoers van 92,3%. Suid-Afrika het tot dusver 16 878 061 toetse vir Covid-19 gedoen, 55 355 sedert die vorige verslag. Volgens Nios was daar in die afgelope 24 uur 360 hospitaalopnames. Daar is tans altesaam 11 208 mense wat in hospitale vir Covid-19 behandel word. Meer as 14,1 miljoen inentings is tot dusver gedoen. Provinsiale statistieke: Sterftes en persone wat herstel het: